Diari Oficial de la Generalitat Valenciana


Sumari del DOGV 9167, del 06-09-2021 (2021/8922)

Extracte de la Resolució de 30 d'agost de 2021, de la Direcció General de LABORA Servei Valencià d'Ocupació i Formació, per la qual s'incrementa l'import màxim que ha de finançar les subvencions per a la modalitat Col·lectius i per a la modalitat Formació a mida de les empreses convocades mitjançant Resolució de 30 de desembre de 2020, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives didirigides prioritàriament a persones desocupades i la formació amb compromís de contractació amb càrrec a l'exercici pressupostari 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9167

Data del DOGV
:   06-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8922


Data del document
:   30-08-2021

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * concurs administratiu

Extracte de la Resolució de 30 d'agost de 2021, de la Direcció General de LABORA Servei Valencià d'Ocupació i Formació, per la qual s'incrementa l'import màxim que ha de finançar les subvencions per a la modalitat Col·lectius i per a la modalitat Formació a mida de les empreses convocades mitjançant Resolució de 30 de desembre de 2020, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives didirigides prioritàriament a persones desocupades i la formació amb compromís de contractació amb càrrec a l'exercici pressupostari 2021. [2021/8922]  
BDNS (identif.): 543863.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/543863)  
  
Mitjançant Resolució de 30 de desembre de 2020, de la Direcció General de LABORA Servei Valencià d'Ocupació i Formació, publicada en el DOGV núm. 8997, de 14 de gener de 2021, es va aprovar la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2021, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament.  
  
En el punt resolutiu segon de la resolució, s'estableix que se destina per a atendre les subvencions per a la realització de les accions formatives dirigides prioritàriament a persones desocupades un import global màxim de 24.830.646 euros amb càrrec a la línia de subvenció S0218000 del capítol IV del subprograma 322.52, del pressupost de LABORA Servei Valencià d'Ocupació i Formació per a l'exercici 2021 amb el desglossament que s'indica en la convocatòria amb caràcter estimatiu, en tractar-se d'una convocatòria de tramitació anticipada.  
Per Resolució de 26 d'abril de 2021, de la Direcció General de LABORA Servei Valencià d'Ocupació i Formació, publicada en el DOGV núm. 9073, de 30 d'abril de 2021, es va modificar la resolució de convocatòria anteriorment citada, en el resolc segon, paràgrafs quart, cinqué i sisé en els quals s'establia la quantia addicional màxima contemplada en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
Mitjançant Resolució de data 22 de juny de 2021 del conseller d'Economia Sostenible, Sectors Productius, Comerç i Treball, s'autoritza una generació de crèdit per majors ingressos del Servei Públic d'Ocupació Estatal, incrementant la citada línia en 4.295.060,91 euros.  
  
Així mateix, existeix un saldo disponible en la línia S0218000 d'1.906.000 euros que no serà utilitzat, per la qual cosa existeix en la línia una quantitat global de 6.201.060,91 euros que pot ser destinada a la citada convocatòria de 30 de desembre de 2020.  
D'altra banda, havent finalitzat el procediment d'instrucció de les sol·licituds presentades en la modalitat Formació per a la Inserció i d'acord amb els certificats emesos per les direccions territorials d'Alacant, Castelló i València, no s'esgotarà el crèdit previst per a la citada modalitat en l'apartat un del resolc segon de la Resolució de 30 de desembre de 2020, per la qual cosa es poden utilitzar aquests fons una vegada desafectat el crèdit disponible en la línia per a les dotacions corresponents a la província d'Alacant en 198.060,10 euros, a la província de Castelló en 658.751,30 euros i a la província de València en 573.924,10 euros.  
Igualment, havent finalitzat el procediment d'instrucció de les sol·licituds presentades en la modalitat Formació Modular Transversal i d'acord amb els certificats emesos per les direccions territorials d'Alacant, Castelló i València, no s'esgotarà el crèdit previst per a la citada modalitat en l'apartat dos del resolc segon de la Resolució de 30 de desembre de 2020, per la qual cosa es poden utilitzar aquests fons una vegada desafectat el crèdit disponible en la línia per a les dotacions corresponents a la província d'Alacant en 34.782 euros i a la província de Castelló en 12.042 euros.  
A conseqüència de l'anterior i en atenció a l'elevat nombre de sol·licituds presentades en la modalitat Col·lectius i en la modalitat Formació a Mida de les empreses, es pot incrementar el crèdit assignat per a les esmentades modalitats en l'apartat 3 i 5, respectivament, del resolc segon de la mateixa resolució de convocatòria.  
  
D'acord amb el que s'hi ha exposat, i fent ús de la facultat que confereix a aquesta direcció general l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, es procedeix, mitjançant la resolució a la qual fa referència aquest extracte, a:  
Primer. En atenció al disponible existent en la línia genèrica de subvenció S0218000 que ascendeix a 6.201.060,91 euros, incrementar la dotació pressupostària assignada en el resolc segon de la Resolució de 30 de desembre de 2020 amb càrrec a la línia genèrica de subvenció S0218000 del capítol IV del subprograma 322.52 del pressupost de LABORA Servei Valencià d'Ocupació i Formació per a l'exercici 2021, fins a un import global màxim de 66.776.187,91 euros el que suposa un increment de 6.200.060,91 euros que s'augmenta a la dotació inicial.  
  
Segon. Disminuir l'import assignat en el punt un del punt resolutiu segon de la Resolució de 30 de desembre de 2020 per a la modalitat Formació per a la Inserció en 1.430.735,50 euros pel que l'import global màxim passa a ser de 10.843.330,50 euros, amb la distribució territorial que s'indica en la resolució a la qual fa referència aquest extracte.  
  
Disminuir l'import assignat en el punt dos del punt resolutiu segon de la Resolució de 30 de desembre de 2020, per a la modalitat de Formació Modular Transversal en 46.824 euros, per la qual cosa l'import global màxim passa a ser 723.176 euros, amb la distribució territorial que s'indica en la resolució a la qual fa referència aquest extracte.  
Tercer. A conseqüència de l'increment de la dotació pressupostària assignada en el resolc segon de la Resolució de 30 de desembre de 2020, contemplada en el resolc primer de la resolució a la qual fa referència aquest extracte i de la disminució de l'import assignat a la modalitat Formació per a la Inserció i a la modalitat de Formació Modular Transversal establida en el resolc segon de la resolució a la qual fa referència aquest extracte, s'incrementa l'import assignat en el punt tres del resolc segon de la Resolució de 30 de desembre de 2020 a la modalitat Col·lectius en 7.439.908 euros i l'import assignat en el punt cinc del resolc segon de la Resolució de 30 de desembre de 2020 a la modalitat Formació a Mida de les empreses en 237.712,41 euros, i ascendeix l'import total de l'increment en totes dues modalitats a 7.677.620,41 euros.  
  
  
València, 30 d'agost de 2021.- El director general de LABORA Servei Valencià d'Ocupació i Formació: Enric Nomdedéu i Biosca.